Бөгөнгө донъямдың эше бөтмәгән әле, иртәнге донъямды нисек ҡайғыртырмын икән тип уйлайбыҙ, пландар ҡороп маташабыҙ, нимәгәлер өмөтләнеп, хыяланабыҙ. Бына яңы көнгә, яңы йылға аяҡ баҫтыҡ, нимәгә ирештек һуң был донъяла? Әйҙәгеҙ йәшәгән донъябыҙ, йәшәгән көнөбеҙ һәм киләсәк тормошобыҙ тураһында фекерләп алайыҡ. Бөгөнгө йәшәйеш донъябыҙ, көнөбеҙ нимәгә ҡоролған? Үҙ халҡын көнө-төнө киләсәк менән ышандырған вертикаль хакимлеккә, аҫтан өҫкә табан, түрә-ҡараға һис һүҙһеҙ буйһоноу системаһына ҡоролған, фанатик рәүештә уларҙың ҡушҡандарын үтәргә йүнәтелгән сәйәсәткә бойһоноуға. Хатта муллалар ҙа шуларға ярамһаҡланып, шуларҙың ҡурайына бейергә әҙер. Кем хаҡты халыҡҡа еткерер? Кем Аллаһҡа хеҙмәт итә? Хәҡиҡәт — ялғандың ҡан дошманы, шуға күрә ул ҡайһы бер дәүләттең дә иң ҙур дошманы булып сыға. Шуға ла дин әһелдәре донъябыҙҙың сәйәсәтенә ҡыҫылышыбыҙ юҡ тип, беҙ үҙебеҙ халыҡтан айырым ҡатлам ғына тип, икейөҙлөлөккә, монафиҡлыҡҡа, хурлыҡҡа төшәләр. Ә халыҡ та ысынында һарыҡҡа әйләнде, күп кешеләр әхләк һәм әҙәп тәртиптәрен юғалты, алдашыу, хәйләләү, ярамһаҡланыу, юхалау кеүек сифаттар артты, башҡа кешеләргә ҡарағанда затлыраҡ кейенеү, донъяһына маҡтаныу, аҡса ҡоло булып, байлыҡҡа табыныу башланды… тулыһынса ошонда уҡығыҙ...